|  |  |  |
| --- | --- | --- |
| Kutsu riistanhoitoyhdistyksille |  |  |

Maa- ja metsätalousministeriö järjestää yhdessä Suomen riistakeskuksen kanssa riistanhoitoyhdistysten edustajille tilaisuudet, joissa käsitellään valmisteilla olevia lainsäädäntömuutoksia metsästyslakiin ja riistanhoitoyhdistyksien valtionavustukseen. Riistanhoitoyhdistyksen valtionavustuksen uudistamiseen liittyen tilaisuudessa järjestetään työpaja, jossa kartoitetaan riistanhoitoyhdistysten edustajien näkemyksiä riistanhoitoyhdistyksien toiminnan kehittämisestä. Lisäksi tilaisuuksissa esitellään ministeriön suunnitelmia sudenmetsästyksen järjestämisestä jatkossa.

Järjestämme viisi samansisältöistä tilaisuutta, joista riistanhoitoyhdistyksen toivotaan osallistuvan yhteen kullekin parhaiten sopivaan tilaisuuteen:

Ma 14.11. Rovaniemi, klo 12-16

Ti 15.11. Kuopio, klo 14-17

Ma 21.11. Helsinki, klo 14-17

Ti 22.11. Tampere, klo 14-17

Ke 30.11. Oulu, klo 14-17

Kutsumme tilaisuuteen yhden edustajan kustakin riistanhoitoyhdistyksestä.

Tilaisuuksien paikat ja ohjeet osallistujien ilmoittautumiselle ilmoitetaan myöhemmin.

Ohjelma:

1. Tilaisuuden avaus, katsaus ajankohtaisiin asioihin

* neuvotteleva virkamies Sami Niemi, MMM

1. Metsästyslain seuraava uudistus

* neuvotteleva virkamies Sami Niemi ja ylitarkastaja Janne Pitkänen, MMM

1. Riistanhoitoyhdistysten valtionavustuksen uudistus

* ylitarkastaja Janne Pitkänen, MMM

1. Riistanhoitoyhdistysten toiminnan kehittämishanke

* apulaisjohtaja Jari Pigg, Suomen riistakeskus

1. Riistanhoitoyhdistysten toiminnan kehittämisen ja valtionavustuksen uudistuksen työpaja -työskentely
2. Tilaisuuden päätös

Lisätietoja: ylitarkastaja Janne Pitkänen, puh. 0295 162338, [janne.pitkanen@mmm.fi](mailto:janne.pitkanen@mmm.fi)

apulaisjohtaja Jari Pigg, puh. 0294 312102, [jari.pigg@riista.fi](mailto:jari.pigg@riista.fi)

**Tervetuloa!**

Maa- ja metsätalousministeriö Suomen riistakeskus